Kongsfoss kraftverk

Kongsfoss kraftverk er et vannkraftverk ved Åmot i Modum kommune i Buskerud fylke.

Kraftverket ble satt i drift i 2004, og utnytter et fall på 15 meter i Kongsfossen i Simoa.

Kraftverket driftes av Midt Nett Buskerud AS og eies av Modum Kraftproduksjon KF som er 100% eid av Modum kommune.

Alt i 1920 ble det bygget en kraftstasjon ved Kongsfoss. Denne utnyttet bare en mindre del av fossens potensial. Kraftverket havarerte i 1986 og var ute av drift til 1989. I 1991 ble den ombygde kraftstasjonen kjøpt av Modum kommune. Da aggregatet fikk en større skade i 2001 ble det besluttet å bygge en ny kraftstasjon istedenfor å reparere den gamle.VA TECH internavis

Installert effekt er 2,9 MW. Årsproduksjon er 10 GWh.

Referanser

Kilder

 NVE vannkraftdatabase
 Årsberetning 2006, Midt Nett Buskerud AS
 Elkrafta i Modum – Modum elverk 80 år (1913–1993)

Kategori:Småkraftverk i Buskerud
Kategori:Kraftverk i Modum
Kategori:Kraftverk etablert i 2004
Kategori:Drammensvassdraget